Monitor.bG :: Противопожарна аларма с гласов асистент
Начало → Хай тек → Противопожарна аларма с гласов асистент
Противопожарна аларма с гласов асистент
Агенция Монитор - понеделник, 08-01-2018 - 14:28
Гласовите асистенти навлизат в съвременните домове, под формата на всякакви устройства, като лампи, прахосмукачки и електрически крушки, на които потребителите дават своите инструкции. Най-новото устройство за домакинството, което притежава тази функционалност, е детектора за дим от американската компания за безопасност First Alert, който се монтира на тавана и има интегриран говорител с гласовия асистент Alexa на Amazon.
Наричания Onelink Safe & Sound детектор за дим на First Alert може да реагира на дим и въглероден оксид, да изпълнява гласови команди и да се използва и като високоговорител, монтиран на тавана.
Onelink се инсталира като обикновена аларма за дим, но има и вградена литиева батерия, ако прекъсне електричеството. Освен алармата от 85 децибела, устройството може да изпраща уведомления до смартфона на потребителя, когато засече дим или въглероден окис в дома.
Когато няма за какво да известява, алармата за дим предлага същата функционалност, като на говорителя Amazon Echo. Потребителите могат да помолят Alexa да съобщи новините или прогнозата за времето, да контролира други интелигентни устройства или да възпроизвежда музика от вградения разпръскващ звука говорител на Onelink Safe & Sound.
First Alert ще предлага и версия на алармата оборудвана с Google Assistant, както и модел, който се интегрира с Apple HomeKit и Siri, превръщайки алармата във високоговорител за AirPlay 2. Всички версии са с размери 17.3 x 17.3 x 5.7 см и тегло 680 гр.
Все още няма информация за цената на алармата, но First Alert представя продуктите на CES 2018 тази седмица в Лас Вегас.
Тагове: KAmazonAlexaFirst-AlertOnelink-Safe-&-SoundApple-HomeKitGoogle-AssistantCES-2018
Агенция Монитор (11079)
Миризмата от дрехите на любимия убива стреса
Технология направи батериите по-малки и по-мощни
Майли Сайръс ще се кълчи в сериал на Уди Алън